Nafarroako Parlamentuko Mahaiak, 2021eko martxoaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, egoitza-zentroetan txertoa jaso duten egoiliarren bisitak eta irteerak malgutzeko irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2021eko martxoaren 15ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak honako galdera hau aurkezten du, Eskubide Sozialetako kontseilariak batzordean ahoz erantzun dezan:

Nafarroako Gobernua zer irizpide ari da helarazten egoitza-zentroetara txertoa jaso duten egoiliarren bisitak eta irteerak malgutzeko?

Iruñean, 2021eko martxoaren 4an

Foru parlamentaria: Marta Álvarez Alonso